مرے کالج

مرے کالج  پاکستان کی ایک جامعہ جو سیالکوٹ میں واقع ہے۔ اس کا پرانا نام اسکاچ مشن کالج تھا۔

علامہ اقبالؒ نے جس سکاچ مشن سکول سیالکوٹ سے اپنی پرائمری، مڈل اور دسویں جماعت تک تعلیم مکمل کی تھی، اسی سکول میں 1889ء میں انٹرمیڈیٹ کی کلاسوں کا بھی آغاز کر دیا گیا۔ اس کالج کے پہلے پرنسپل ڈبلیوینگ سن مقرر ہوئے اور یہ کالج پرنسپل کے علاوہ صرف دو پروفیسرز پر مشتمل تھا، جن میں ایک مولوی میر حسن تھے۔ مرے کالج سیالکوٹ کا ابتدائی نام سکاچ مشن کالج تھا۔ اس کالج کے انٹرمیڈیٹ کے طلبہ نے آرٹس کے مضامین میں اپنا پہلا امتحان پنجاب یونیورسٹی لاہور کے زیر اہتمام دیا اور 1891ء کے پنجاب یونیورسٹی کے نتائج کے مطابق سکاچ مشن کالج سیالکوٹ کے اولین Batchکے 6طلباء کامیاب قرار پائے۔سکاچ مشن کالج کی تاریخ میں 1893ء کا سال اس اعتبار سے اہم ہے کہ اس سال محمد اقبالؒ ایک طالب علم نے فرسٹ ائیر میں داخلہ لیا۔ یہی محمد اقبال مستقبل کے ڈاکٹر سر محمد اقبال تھے۔

یادگاری ڈاک ٹکٹ 
پاکستان کے ڈاک ٹکٹ 18دسمبر 1989ء کو پاکستان کے محکمہ ڈاک نے مرے کالج سیال کوٹ کے قیام کی سوویں سالگرہ کے موقع پر ایک خوبصورت یادگاری ڈاک ٹکٹ کا اجرأ کیا جس پر اس کالج کی عمارت کی تصویر شائع کی گئی تھی۔ اس ڈاک ٹکٹ پرعربی میں قرآن پاک کی آیت ’’علم الانسان مالم یعلم‘‘ اورانگریزی میں 100 YEARS OF MURRAY COLLEGE SIALKOT 1889-1989 کے الفاظ تحریرتھے۔ اس ڈاک ٹکٹ کی مالیت چھ روپے تھی اور اسے عادل صلاح الدین نے ڈیزائن کیا تھا

مزید دیکھیے 
 پاکستان
 فہرست پاکستان کے شہر

حوالہ جات 

1889ء میں قائم ہونے والے تعلیمی ادارے
سیالکوٹ کی جامعات و کالج
کامنز زمرہ جس کا ربط ویکی ڈیٹا پر ہے
برطانوی ہند میں 1889ء کی تاسیسات
Articles using infobox university